Når du skal vurdere korttidsleie eller langtidsleie bør du lese nøye på skattereglene. I 2018 ble nemlig disse forandret, og nå er du skattepliktig ved korttidsutleie dersom leien er på mindre enn 30 dager. Det er likevel ett unntak som gir skattefrihet, som gjelder dersom utleieinntekten ikke overstiger 10 000 kroner i løpet av hele året. For ytterligere skatteregler kan du lese videre under.
Det er fordeler og ulemper med både korttidsleie og langtidsleie. Etter at skattereglene ble forandret vil det nok som regel lønne seg med langtidsleie for mange. Dette er blant annet fordi om du leier ut boligen og dette skjer gjennom kortvarig og hyppig leieforhold så kan utleien anses som virksomhet.
Ved virksomhetsutleie må du skatte betraktelig mer. Langtidsleie vil også gi mindre jobb, ettersom du slipper å gjøre prosessen med å finne en ny leietaker om og om igjen. Og jobben med å finne leietaker skal du ikke undervurdere - det kan kreve veldig mye tid. En utleiemegler vil nok også råde deg til å gå for langtidsleie.